Jeg hedder Jeremy, er 17 år gammel og blev omskåret som spæd på grund af min mors kulturelle baggrund. Min mor er hverken jøde eller muslim, men kristen. Hun kommer fra Ghana, hvor omskæring er udbredt. Min far afslog ikke min mors idé – det var ikke noget, han tænkte særligt over.

Ifølge min far var der brochurer på Hvidovre Hospital, hvor der stod, hvordan operationen skulle foregå, og at omskæring var positivt.

Desværre har jeg i dag den modsatte oplevelse. Jeg ønsker ikke at fortælle om mine problemer i detaljer – det bliver lidt for intimt. Men jeg har problemer, som skyldes min omskæring, og det er jeg alvorligt ked af.